altay_sooktor
КАЙЫҤАШ.
 
 Ай каткылу бу тӱнде
 Ару бойыҥ јаш, јараш.
 Кӧӧрӧм сӱӱжим кӧксинде
 Кӧӧркий кару-кайыҥаш.
 
 Эрикчелдер арадап,
 Эгей, курчай бергежин
 Эжим кептӱ амадап
 Эҥир-тӱнги келгежин...
 
 Јажыт толгон сӧзимди
 Јаҥыс ла сен оҥдойтӧҥ.
 Јалбрактарыҥ эркелеп,
 Јажыдат мени ойто ло.
 
 Кожоҥымды тыҥдалап
 Комыдал деп бодобо.
 Кӧӧркий сени адазам,
 Кӧстӧриҥди јажырба.
 
 Амадуумныҥ јинјизин- 
 Апааш арчуул илейин.
 Ижемјимниҥ јол-изин-
 Ийделӱ сӱме тизейин.
 
 Ай каткырган сӱт тунде,
 Алтай чӧрчӧк чӧйӧрис.
 Эрте таҥга јетире
 Эрке кӱӱге чӧҥӧрис.
 
 Буучай Бурмалов.